नई दिल्ली। अपनी तेज तर्रार बल्लेबाजी और संयमित कप्तानी के लिये विख्यात महेन्द्र सिंह धोनी ने अपनी छवि से विपरीत डांस का लुत्फ उठाया। धोनी ने इंस्टाग्राम में एक वीडियो अपलोड किया है जिसमें वह डांस करते नजर आ रहे हैं जोकि मजाकिया अंदाज में है। वीडियो में धोनी राइजिंग पुणे सुपरजाएंट््स की जर्सी पहने हुए हैं और उनके पीछे उनके टीम साथी बेन स्टोक्स खड़े दिखाई दे रहे हैं जो पूर्व भारतीय कप्तान धोनी के डांस का लुत्फ उठाते दिख रहे हैं। धोनी की चाहत का यह आलम है कि उनके इस वीडियो को अब तक छह लाख से अधिक लोग देख चुके हैं जबकि इस पर चार हजार से ज्यादा कमेंट आ चुके हैं। उल्लेखनीय है कि आईपीएल के 10 वें संस्करण में पुणे अब तक दो मैचों में एक में जीत हासिल कर चुका है जबकि एक में उसे हार का सामना करना पड़ा है।